b'\n_START_ARTICLE_\nHarold Lloyd\n_START_SECTION_\nBiografia\n_START_PARAGRAPH_\nEls seus pares eren gal\xc2\xb7lesos. Els seus pares es van divorciar quan ell era encara un vailet i Harold va escollir viure amb el seu pare. Es van traslladar a Omaha, on Harold va tenir la seva primera experi\xc3\xa8ncia amb el m\xc3\xb3n del teatre en una companyia local, i a partir de 1912 a San Diego, Calif\xc3\xb2rnia. All\xc3\xa0 Harold va treballar actuant a la companyia cinematogr\xc3\xa0fica de Thomas Edison i despr\xc3\xa9s, entre 1915 i 1919, amb la companyia de Hal Roach._NEWLINE_En les seves primeres pel\xc2\xb7l\xc3\xadcules Lloyd imitava fren\xc3\xa8ticament a Chaplin._NEWLINE_Cap a 1918, Lloyd van desenvolupar la seva manera pr\xc3\xb2pia d\'interpretar en la que portar ulleres era una caracter\xc3\xadstica essencial (Glass Character)._NEWLINE_A partir de 1921, Roach i Lloyd van passar a fer llargmetratges._NEWLINE_Lloyd i Roach es van separar el 1924, i Lloyd esdevingu\xc3\xa9 un productor independent de les seves pr\xc3\xb2pies pel\xc2\xb7l\xc3\xadcules, dins la seva companyia The Harold Lloyd Film Corporation, com van ser Girl Shy, The Freshman, The Kid Brother, i Speedy, la seva \xc3\xbaltima pel\xc2\xb7l\xc3\xadcula muda va ser Welcome Danger de la qual despr\xc3\xa9s es va fer la versi\xc3\xb3 sonora._NEWLINE_En l\'\xc3\xa8poca de cinema sonor va treballar tamb\xc3\xa9 per a Paramount Pictures i Twentieth Century-Fox i cap a la d\xc3\xa8cada de 1940 per a RKO Radio Pictures._NEWLINE_El 1953, Lloyd va rebre un Oscar especial per a ser "un mestre de la com\xc3\xa8dia i un bon ciutad\xc3\xa0." Aquesta citaci\xc3\xb3 de ser un bon ciutad\xc3\xa0 anava dirigida contra Chaplin, ja que en aquell moment era el punt \xc3\xa0lgid de la ca\xc3\xa7a de bruixes del McCarthyisme. Tamb\xc3\xa9 compta amb dues estrelles al Passeig de la Fama de Hollywood. I, el 1994, amb la seva imatge es va fer un segell als Estats Units. Clark Kent l\'\xc3\xa0lies de Superman est\xc3\xa0 parcialment inspirat en Harold Lloyd._NEWLINE_Lloyd mor\xc3\xad el 8 de mar\xc3\xa7 de 1971 a causa d\'un c\xc3\xa0ncer de pr\xc3\xb2stata.'